Ա. Պետրոսյանցը կարողացել էր պնդել, համոզել և հիմնավոր ապացուցել Խորհրդային Միության էներգետիկ և քաղաքական վերնախավին, որ ՀԱԷԿ-ում պետք է տեղադրվի միայն ВВЭР-400 տիպի ռեակտոր, վերջիններիս առաջարկած РБМК (реактор большой мощности канальный) տիպի ռեակտորի փոխարեն։ Բանն այն է, որ Մոսկվայում ամենայն հավանականությամբ ավելի շատ հետաքրքրում էր ատոմակայանի հզորությունը, քան անվտանգությունը։ РБМК տիպի ռեակտորն էներգետիկների լեզվով կոչվում է “միլիոննիկ”` նրա հզորությունը ժամում մեկ միլիոն կիլովատտ է, որը երկուս ու կես անգամ հզոր է ВВЭР-440 ռեակտորից, բայց անվտանգության ապահովման տեսակետից մի քանի անգամ զիջում էր սրան։